στραταγεοντος θοα το δευτερον μηνος αγυειου εν δελφοις δε αρχοντος πειθαγορα μηνος ηρακλειου επι τοισδε απεδοτο μικκων ξενωνδα δελφος τωι απολλωνι τωι πυθιωι σωματα γυναικεια τεσσαρα αις ονομτα ελευθερις συρα παρθενα παραμονα αργυριου μναν δεκαπεντε. βεβαιωτηρες κατα τον νομον και ταν ομολογιαν πολυων νικαρχου αρχιαδας δεξιθεου διων κλεωνος ταραντινος αρχωνος. παραμενοντων δε συρα παρθενα παραμονα παρα μικκωνα ποιεουσαι το ποτιτασσομενον αχρι κα ζωηι μικκων. ει δε κα μη ποιεωντι το ποτιτασσομενον η αλλο τι κακοποιεωντι εξεστω μικκωνι κολαζειν ως κα αυτος θεληι και ον κα μικκων κελευηι. ελευθερις δε ελευθερα εστω και ανεφαπτος τον παντα βιον καθως επιστευσε τωι απολλωνι ταν ωναν κυριευουσα αυτοσαυτας και ποιεουσα ο κα θεληι και αποτρεχουσα οις κα θεληι. ει δε τι κα παθηι μικκων του θεου εστων συρα παρθενα παραμονα ελευθεραι ουσαι και ανεφαπτοι τομ παντα βιον ποιεουσαι ο κα θελωντι και απορευεσθαι οις κα θελωντι καθως επιστευσαν τωι απολλωνι ταν ωναν συρα παρθενα παραμονα. βεβαιον δε παρεχοντων τωι απολλωνι ταν ωναν ει τις κα εφαπτηται αυταν οι βεβαιωτηρες πολυων αρχιαδας διων ταραντινος και ο επινομος των μικκωνος. ει δε κα μη παρεχωντι υποδικοι εοντων τωι θελοντι υπερ τον απολλωνα εγδικαζεσθαι. κυριοι δε εοντων και οι αντιτυγχανοντες συλεοντες ως ελευθεραν εουσαν καθως επιστευσαν τωι απολλωνι ταν ωναν ελευθερις συρα παρθενα παραμονα αζαμιοι οντες και ανυποδικοι πασας δικας και ζαμιας. μαρτυρες τοι ιερεις ξενων αθαμβος και τοι αρχοντες ευκλειδας διοδωρος μνασων και ιδιωται στρατων δαμο[χ]αρης νικαγορας δελφοι.
Phokis — Delphi — 193 BC
 193 BC